
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 5. novembra noteikumos Nr. 518 "Ilgstošas sociālās aprūpes un sociālās rehabilitācijas iestāžu maksas pakalpojumu cenrādis"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Noteikumu projekts ir izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu, kā arī saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”.
1.2. Mērķis
Mērķa apraksts
Ministru kabineta noteikumu projekta mērķis ir precizēt Labklājības ministrijas pakļautībā esošo valsts tiešās pārvaldes iestāžu – valsts sociālās aprūpes centru (turpmāk – VSAC vai iestāde) - VSAC “Kurzeme”, VSAC “Latgale”, VSAC “Rīga” un VSAC “Zemgale” maksas pakalpojumu cenrādi, lai noteiktu maksas pakalpojumu cenas atbilstoši faktiskajām izmaksām, tajā iekļautu jaunus maksas pakalpojumu veidus, kā arī  izslēgtu tos maksas pakalpojumu veidus, pēc kuriem nav pieprasījuma vai, kuru sniegšanai VSAC nav pieejami resursi.
Spēkā stāšanās termiņš
05.10.2022.
Pamatojums
Noteikumu projektam jāstājas spēkā 2022.gada 5.oktobrī, izņemot šo noteikumu pielikuma 1.punktā minētajiem sociālās aprūpes un sociālās rehabilitācijas pakalpojumiem ar izmitināšanu, ja līgums par šo pakalpojumu sniegšanu ir noslēgts līdz noteikumu spēkā stāšanās dienai, par pakalpojumiem tiek piemērota noteiktā cena, kas bija spēkā līdz 2022.gada 4.oktobrim, bet ne ilgāk kā līdz 2022. gada 31.decembrim.
Noteikumu projektā noteiktajām maksas pakalpojumu cenām ir jāstājas spēkā 2022.gada 5.oktobrī, lai novērstu to, ka, līdz ar apkures sezonas sākumu, komunālie pakalpojumi mājsaimniecībām un juridiskām personām netiek sniegti par cenām, kas nesedz izdevumus par to sniegšanu. Tāpat, ievērojot to, ka ir pieauguši arī izdevumi citu maksas pakalpojumu veidu sniegšanai, piemēram, citu ar klientu funkcionēšanas spēju novērtēšanu un atjaunošanu saistīto pakalpojumu sniegšanai.
Tā kā nav iespējams atteikties no VSAC pamatdarbībai neatbilstošo maksas pakalpojumu veidu, kā, piemēram, komunālo pakalpojumu sniegšanas, tad noteikumu projekts paredz paaugstināt maksas pakalpojumu cenas, lai novērstu nelietderīgu valsts budžeta līdzekļu izlietojumu, kompensējot ar maksas pakalpojumu sniegšanu saistītos izdevumus.
1.3. Pašreizējā situācija, problēmas un risinājumi
Pašreizējā situācija
Saskaņā ar Ministru kabineta 2009.gada 27.oktobra (Nr.1239, Nr.1240 un Nr.1241) un 2020.gada 24.novembra (Nr.696) noteikumiem par VSAC nolikumiem, 4 VSAC (25 filiālēs) ir tiesīgi sniegt maksas pakalpojumus sociālo pakalpojumu jomā, kā arī veikt privāttiesiskus darījumus, kas nepieciešami VSAC darbības nodrošināšanai.
Saskaņā ar Sociālo pakalpojumu un sociālās palīdzības likuma (turpmāk - Likums) 1.panta 6.punktu ilgstošas sociālās aprūpes un sociālās rehabilitācijas institūcija ir — sociālā institūcija, kas nodrošina personai, kura vecuma vai veselības stāvokļa dēļ nespēj sevi aprūpēt, kā arī bāreņiem un bez vecāku gādības palikušiem bērniem mājokli, pilnu aprūpi un sociālo rehabilitāciju. Vienlaikus minētā panta 20.punkts nosaka, ka sociālās aprūpes pakalpojums ir pasākumu kopums, kas vērsts uz to personu pamatvajadzību apmierināšanu, kurām ir objektīvas grūtības aprūpēt sevi vecuma vai funkcionālo traucējumu dēļ, un ietver sevī pakalpojumus personas dzīvesvietā un ilgstošas sociālās aprūpes institūcijās. Līdz ar to minētās institūcijas sniedz ne tikai ilgstošās sociālās aprūpes un sociālās rehabilitācijas pakalpojumus, bet arī atsevišķu, uz bērnu ar smagiem funkcionāliem traucējumiem attīstību vērstus maksas pakalpojumu veidus.
      Šobrīd VSAC sniedz maksas pakalpojumus, piemērojot Ministru kabineta 2019.gada 5.novembra noteikumus Nr.518 „Ilgstošas sociālās aprūpes un sociālās rehabilitācijas iestāžu maksas pakalpojumu cenrādis” (turpmāk –  MK noteikumi Nr.518). Saistībā ar to, ka minētajos noteikumos noteiktie maksas pakalpojumu izcenojumi, arvien augošā preču un pakalpojumu izmaksu pieauguma ietekmē,  neatbilst faktiskajām izmaksām, ir jānosaka jauni maksas pakalpojumu izcenojumi, kā arī jāpārskata MK noteikumos Nr.518 noteiktais maksas pakalpojumu klāsts, izslēdzot maksas pakalpojumus, kuri netiek pieprasīti vai sniegti, un papildinot ar jauniem maksas pakalpojumu veidiem.
Problēmas un risinājumi
Problēmas apraksts
Faktisko izmaksu pieaugumu tiešā mērā ietekmē preču un pakalpojumu cenu pieaugums. Saskaņā ar Centrālais statistikas pārvaldes (turpmāk – CSP) datiem[1], 2022. gada jūlijā, salīdzinot ar 2021. gada jūliju, vidējais patēriņa cenu līmenis* palielinājās par 21,5 %. Atbilstoši CSP datiem, ar mājokli saistītām precēm un pakalpojumiem vidējais cenu līmenis palielinājās par 50,7 %. Būtiskākais cenu kāpums gada laikā bija dabasgāzei, cietajam kurināmajam, elektroenerģijai un siltumenerģijai. Dārgāka bija atkritumu savākšana, mājokļa īre, ūdensapgāde, kanalizācijas pakalpojumi, mājokļa uzturēšanas un remonta pakalpojumi, kā arī materiāli mājokļa uzturēšanai un remontam.  Saistībā ar to, ka VSAC  ilgstošas sociālās aprūpes un sociālās rehabilitācijas pakalpojuma ietvaros VSAC ir jānodrošina arī mājoklis, tad iepriekšminētais cenu kāpums ar mājokli saistītajos izdevumos būtiski ietekmē arī VSAC izdevumus.                              
Tāpat minētais energoresursu cenu kāpums ietekmē arī VSAC sniegto komunālo pakalpojumu – ūdens piegādes un ūdens uzsildīšanas, apkures un kanalizācijas pakalpojumi, - kas tiek sniegti mājsaimniecībām un juridiskām personām (ēdināšanas pakalpojumu sniedzējiem un dzīvokļu īpašnieku biedrībai), izmaksu pieaugumu. 
Vēsturiski ilgstošas sociālās aprūpes un sociālās rehabilitācijas institūciju infrastruktūrā bija iekļautas  arī daudzdzīvokļu dzīvojamās ēkas, kurās dzīvoja darbinieki. Šobrīd pie VSAC teritorijām esošās dzīvojamās ēkas vairs neiekļaujas VSAC lietošanā nodotajā valsts nekustamajā īpašumā, taču ūdensapgādes, apkures un kanalizācijas sistēmas ir pieslēgtas VSAC komunikācijas tīkliem, tāpēc VSAC filiāles turpina sniegt komunālos pakalpojumus iedzīvotājiem (mājsaimniecībām), kā piemēram, VSAC “Rīga” filiālē “Ezerkrasti”, pamatojoties uz līgumu ar Dzīvokļu īpašnieku biedrību “Berģi” (Dzīvokļu īpašnieku biedrība “Berģi”  apvieno 3 daudzdzīvokļu dzīvojamo ēku dzīvokļu īpašniekus), tiek sniegti siltumenerģijas piegādes, aukstā ūdens apgādes un kanalizācijas novadīšanas pakalpojumi mājsaimniecībām.
Tāpat saskaņā ar CSP norādīto “Pārtikas un bezalkoholisko dzērienu grupā cenas gada laikā palielinājās par 24,3 %. Būtiskākā ietekme uz vidējā cenu līmeņa pieaugumu grupā bija sieram un biezpienam (+33,7 %), piena produktiem (+39,3 %), pienam (+36,6 %) un jogurtam (+29,9 %). Dārgāka bija maize (+28,3 %), konditorejas izstrādājumi (+20,6 %), milti un citi graudaugi (+56,8 %), makaronu izstrādājumi (+35,5 %), rīsi (+30,9 %).” Attiecīgi būtiski ir pieaugušas arī ar klientu ēdināšanu saistītās izmaksas VSAC, ievērojot to, ka ar minēto pakalpojumu nodrošināšanu saistītās izmaksas palielina arī tas, ka VSAC klientiem atbilstoši prasībās sociālo pakalpojumu sniedzējiem noteiktajam[2], ir jānodrošina kvalitatīvu klienta vecumam, veselības stāvoklim un uztura normām atbilstoša ēdināšana vismaz četras reizes dienā.

[1] “Vidējais patēriņa cenu līmenis gada laikā palielinājās par 21,5 %” -  https://stat.gov.lv/lv/statistikas-temas/valsts-ekonomika/patēriņa-cenas/preses-relīzes/8757-paterina-cenu-parmainas-2022?themeCode=PC

[2] Ministru kabineta 2017.gada 13.jūnija noteikumu Nr.338 “Prasības sociālo  pakalpojumu sniedzējiem” 34.3. un 56.3.apakšpunkti.

 
Risinājuma apraksts
MK noteikumos Nr.518 noteiktie maksas pakalpojumu izcenojumi tika aprēķināti, balstoties uz 2019.gada darba algas, elektroenerģijas, degvielas, kurināmā un pārtikas preču, u.c. izmaksām, kas, salīdzinot ar 2022.gada izmaksām, bija krietni zemākas. Šajā periodā pieaugušas ne vien preču un pakalpojumu cenas, bet būtiski ir palielināts arī VSAC  darbinieku atalgojums. Dažādās iestādēs pakalpojumu izmaksas var atšķirties, jo tās ietekmē komunālo pakalpojumu cenas (gan atkarībā no tā, vai apkures, ūdensapgādes un kanalizācijas sistēmas ir autonomas vai tās ir nodrošinātas centralizēti, ar pieslēgumu pašvaldības komunikācijas sistēmām, gan atkarībā no tā, kāds siltumenerģijas veids tiek izmantots utt.), sniegto pakalpojumu apjoms un biežums,  un citi faktori.MK noteikumi Nr.518 dod iespēju katrai iestādei sniegt pakalpojumus, pamatojot to izmaksas.

Noteikumu projekta mērķis ir noteikt tādus iestāžu maksas pakalpojumus, kuru izmaksas atbilst reālajām cenām un pēc kuriem ir pieprasījums. Ņemot vērā izmaiņas, noteikumu pielikumā, salīdzinoši ar MK noteikumu Nr.518 pielikumu, ir veiktas šādas izmaiņas:
1.Noteikumu projekta pielikumā “Ilgstošas sociālās aprūpes un sociālās rehabilitācijas iestāžu sniegto maksas pamatpakalpojumu cenrādis”, pieprasījuma trūkuma dēļ, nav iekļauti šādi maksas pakalpojumu veidi:
1) Pilngadīgas personas izmitināšana ar pilnu sociālo aprūpi un sociālo rehabilitāciju neatkarīgi no vietu skaita istabā VSAC "Zemgale";
2) Bērna izmitināšana sociālās aprūpes iestādē ar sociālo aprūpi un sociālo rehabilitāciju VSAC "Latgale";
3) Montesori terapijas pakalpojumi:
-Montesori terapija, pirmreizēja konsultācija un nodarbība (60 minūtes);
-Montesori terapija, individuāla nodarbība (45 minūtes);
-Montesori terapija, nodarbība grupā (45 minūtes);
-Montesori terapija, ģimenes nodarbība (60 minūtes);
4)Kognitīvo funkciju treniņš, individuāla nodarbība (60 minūtes);
5)Bērna sociālā atbalsta psihofizioloģiskās attīstības konsultatīvās programmas speciālistu novērtējums, atzinums, nodarbības;
6) Muzikālā nodarbība;
7) Vieglās valodas/literatūras nodarbība;
8) Fizkultūras nodarbība;
9) Radošā/darbmācības nodarbība;
10) Ēdināšanas pakalpojumi darbiniekiem:
-brokastis VSAC "Kurzeme", "Zemgale"   un  VSAC "Rīga";
-vakariņas VSAC "Kurzeme", VSAC "Rīga" un VSAC "Zemgale";
-trešais ēdiens VSAC “Kurzeme” un VSAC “Rīga”;
 -dzēriens VSAC “Kurzeme” un VSAC “Rīga”;
11) Ēdināšanas pakalpojumi pēc personas pasūtījuma (ar izvēlētu ēdienkarti):
-brokastis VSAC “Kurzeme" un VSAC “Rīga”;
-vakariņas VSAC “Kurzeme” un  VSAC “Rīga”;
12) Semināra organizēšana bez tehniskā nodrošinājuma (1 personai) VSAC "Rīga";
13) Semināra organizēšana ar pilnu tehnisko nodrošinājumu VSAC "Rīga";
14) Siltumenerģija telpu apkurei mājsaimniecībām apkures sezonā VSAC “Rīga” filiālē “Ezerkrasti” un "Jugla";
15) Siltumenerģija telpu apkurei mājsaimniecībām (ar skaitītāju) apkures sezonā VSAC “Rīga” filiālē “Ezerkrasti” un "Jugla";
16) Siltumenerģija ūdens uzsildīšanai mājsaimniecībām VSAC "Rīga" filiālē  “Ezerkrasti” un "Jugla".
2. Atsevišķi maksas pakalpojumi saglabāti, mainot pakalpojuma sniedzēju:
1) Ēdināšanas pakalpojumi darbiniekiem:
-pusdienas VSAC "Kurzeme" un VSAC "Latgale";
-pirmais ēdiens VSAC "Kurzeme”;
-otrais ēdiens VSAC "Kurzeme";
2) Ēdināšanas pakalpojumi pēc personas pasūtījuma (ar izvēlētu ēdienkarti):
-pusdienas VSAC “Kurzeme” un VSAC “Latgale”.
3) Siltumenerģija telpu apkurei (ar skaitītāju):
siltumenerģija telpu apkurei juridiskai personai (ar skaitītāju) apkures sezonā VSAC “Rīga” filiālē  "Ezerkrasti";
4) Siltumenerģija ūdens uzsildīšanai:
-siltumenerģija ūdens uzsildīšanai juridiskai personai VSAC "Rīga" filiālē "Ezerkrasti".
3. Pēc pakalpojumu pārskatīšanas sniedzamo maksas pakalpojumu klāsts papildināts ar atsevišķiem jauniem pakalpojumiem:
1) Mūzikas terapija, pirmreizēja konsultācija un nodarbība (60 minūtes);
2) Mūzikas terapija, individuāla nodarbība (60 minūtes);
3) Mūzikas terapija, nodarbība grupā (60 minūtes);
4) Mūzikas terapija, ģimenes nodarbība (90 minūtes);
5) Audiologopēda konsultācija VSAC "Rīga";
6) Telpu noma:
-Telpu noma (1 stunda) īslaicīgai izmantošanai (semināriem, konferencēm, sapulcēm, prezentācijām, izstādēm, izglītojošiem pasākumiem)  VSAC "Rīga" filiālēs "Ezerkrasti" un "Jugla";
-Telpu noma (8 stundas) īslaicīgai izmantošanai (semināriem, konferencēm, sapulcēm, prezentācijām, izstādēm, izglītojošiem pasākumiem visu dienu)  VSAC "Rīga" filiālēs "Ezerkrasti";
-Telpu noma (8 stundas) īslaicīgai izmantošanai (semināriem, konferencēm, sapulcēm, prezentācijām, izstādēm, izglītojošiem pasākumiem visu dienu)  VSAC "Rīga" filiālēs "Jugla";
7) Karstais ūdens VSAC “Zemgale” filiālēs "Iecava", "Lielbērze", "Ropaži", "Ķīši", "Ziedkalne", "Rūja", "Valka".
Atbilstoši Pievienotās vērtības nodokļa likuma 52.panta pirmās daļas 3.punkta “a” apakšpunktam, kas nosaka, ka ar nodokli neapliek medicīnas pakalpojumus, ko nosaka Ministru kabinets un ko ārstniecības iestāde sniedz pacientam, izmantojot normatīvajos aktos noteiktajā kārtībā apstiprinātās medicīniskās tehnoloģijas, PVN netiek piemērots šādiem pakalpojumu veidiem:
1) Minhenes funkcionālā diagnostika VSAC “Rīga”:
2) Fizioterapeita konsultācija VSAC “Rīga”;
3) Ergoterapeita konsultācija VSAC “Rīga”;
4) Hidroterapijas procedūra VSAC “Rīga”;
5) Masāža bērnam VSAC “Rīga”:
-masāža bērnam no 1-5 gadiem,
-masāža bērnam no 6-10 gadiem,
-masāža bērnam no 11-17 gadiem.
Savukārt pakalpojumam “Klienta viesa izmitināšana” (4.1.) atbilstoši Pievienotās vērtības nodokļa likuma 42.panta desmitajai daļai piemēro samazināto PVN likmi. Pakalpojumam “Siltumenerģija telpu apkurei juridiskai personai (bez skaitītāja) apkures sezonā VSAC “Rīga” filiālē  "Ezerkrasti"” (5.3.2.) un “Siltumenerģija telpu apkurei juridiskai personai (ar skaitītāju) apkures sezonā VSAC “Rīga” filiālē  "Ezerkrasti"” (5.4.1.) piemēro pievienotās vērtības nodokļa standarta likmi saskaņā ar Pievienotās vērtības nodokļa likuma 41. panta pirmās daļas 1.punktu.
Pakalpojumam “siltumenerģija telpu apkurei mājsaimniecībām apkures sezonā VSAC “Zemgale” filiālēs "Iecava", "Lielbērze", "Ķīši", "Ziedkalne", "Ropaži", "Rūja", ""Valka"” (5.3.1.) piemēro pievienotās vērtības nodokļa samazināto likmi saskaņā ar Pievienotās vērtības nodokļa likuma 42. panta divpadsmito daļu.
Anotācijas pielikumos sniegts detalizēts pakalpojumu izmaksu aprēķins.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Maksas ilgstošas sociālās aprūpes un sociālās rehabilitācijas pakalpojumu saņēmēji un to  apgādnieki, VSAC darbinieki un mājsaimniecības, kas ar VSAC starpniecību saņem komunālos pakalpojumus.
Ietekmes apraksts
Noteikumu projektā definētie maksas pakalpojumi galvenokārt paredzēti VSAC klientiem, kuri pakalpojumu apmaksā no pašu līdzekļiem vai par kuru pakalpojumiem pilnībā vai daļēji maksā pašvaldība vai klientu viesi, kā arī iestāžu darbiniekiem paredzētie pakalpojumi. Saskaņā ar VSAC sniegto informāciju noteikumu projektā paredzētos pakalpojumus:
1. ilgstošas sociālās aprūpes un sociālās rehabilitācijas pakalpojumus ar izmitināšanu -minētos pakalpojumus izmantos 2 pilngadīgie  klienti, kuri jau saņem minēto pakalpojumu VSAC “Rīga” filiālē “Ezerkrasti”, kā arī vidēji 3 vienlaicīgi īslaicīgi saņem pakalpojumu ar diennakts sociālo aprūpi un sociālo rehabilitāciju bērniem ar smagiem funkciju traucējumiem, tai skaitā atelpas brīža pakalpojumu VSAC “Rīga” bērnu filiālēs un VSAC “Kurzeme” filiālē “Liepāja”;
2. saimnieciskos pakalpojumus:
- ēdināšanas pakalpojumus darbiniekiem - saņems līdz 300 VSAC darbiniekiem dienā,
- ēdināšanas pakalpojumi pēc personas pasūtījuma (ar izvēlētu ēdienkarti) – saņems līdz 172 personām;
3. citus maksas pakalpojumu veidus – komunālos pakalpojumus (ūdens piegāde, ūdens uzsildīšana, apkure un kanalizācijas pakalpojumi) -  saņems vidēji 90 mājsaimniecības, kuru mājokļi ir pieslēgti iestāžu ūdensapgādes un kanalizācijas sistēmu infrastruktūrai.
Juridiskās personas
1)	Pašvaldības pērk ilgstošas sociālās aprūpes un sociālās rehabilitācijas pakalpojumus ar izmitināšanu (tai skaitā atelpas brīža pakalpojumus) bērniem un nodrošina pilngadīgā klienta un tā apgādnieka nesegtās pakalpojuma samaksas daļas apmaksu;
2)	Ēdināšanas pakalpojumu sniedzējs VSAC “Rīga” (SIA “Baltic restaurants”)  pērk saimnieciskos pakalpojumus – telpu nomu filiālēs “Ezerkrasti”, “Jugla” un “Kalnciems”;
3)	Ēdināšanas pakalpojumu sniedzēji VSAC “Zemgale” uz līguma pamata pērk komunālos pakalpojumus (ūdens piegāde un ūdens uzsildīšana, un apkure) filiālēs "Iecava", "Lielbērze", "Ķīši", "Ziedkalne", "Ropaži", "Rūja" un "Valka"; 
4)	Dzīvokļu īpašnieku biedrība “Berģi” uz līguma pamata VSAC “Rīga” filiālē “Ezerkrasti” pērk komunālos pakalpojumus (ūdens uzsildīšana, apkure, kā arī pastarpināti arī kanalizācijas pakalpojumi (kanalizācijas izvešana)).
Ietekmes apraksts
-
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2022
	Turpmākie trīs gadi (euro)

	
	
	2023
	2024
	2025

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	402 868
	44 481
	560 328
	279 853
	560 328
	279 853
	279 853

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	402 868
	44 481
	560 328
	279 853
	560 328
	279 853
	279 853

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	402 868
	44 481
	560 328
	279 853
	560 328
	279 853
	279 853

	2.1. valsts pamatbudžets
	402 868
	44 481
	560 328
	279 853
	560 328
	279 853
	279 853

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	0
	0
	0
	0

	3.1. valsts pamatbudžets
	0
	0
	0
	0
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Saskaņā ar likumu “Par valsts budžetu 2022.gadam” Labklājības ministrijas pamatbudžeta programmas 05.00.00 “Valsts sociālie pakalpojumi” apakšprogrammai 05.03.00 “Aprūpe valsts sociālās aprūpes institūcijās” ieņēmumu no maksas pakalpojumiem un citu pašu ieņēmumi 2022. gadā plānoti 7 137 228 euro apmērā, t.sk.:
-           ieņēmumi saskaņā ar maksas pakalpojumu cenrādi 402 868 euro;
-           pārējie pašu ieņēmumi (ienākumi no klientu pensijām) 6 734 360 euro.

Saskaņā ar plānotajiem bāzes izdevumiem 2023. – 2025. gadam Labklājības ministrijas pamatbudžeta programmas 05.00.00 “Valsts sociālie pakalpojumi” apakšprogrammai 05.03.00 “Aprūpe valsts sociālās aprūpes institūcijās” ieņēmumu no maksas pakalpojumiem un citu pašu ieņēmumi 2023. gadā un turpmāk ik gadu plānoti 8 779 765 euro apmērā, t.sk.:
-           ieņēmumi saskaņā ar maksas pakalpojumu cenrādi 560 328 euro;
-           pārējie pašu ieņēmumi (ienākumi no klientu pensijām) 8 219 437 euro.

Ievērojot noteikumu projektā noteikto, apakšprogrammā 05.03.00 “Aprūpe valsts sociālās aprūpes institūcijās” nepieciešams papildu pašu ieņēmumu plāns šādā apmērā:
2022. gadā 44 481 euro (cenu izmaiņas no 5.oktobra, ienākumu vidējais palielinājums 57 dienās oktobrī un novembrī (par decembri norēķins 2023. gada janvārī). Aprēķins: 284 836 : 365 dienas x 57 dienas).
2023. gadā un turpmāk ik gadu 279 853 euro (840 181 – 560 328).
Detalizēti skat. anotācijas 1.pielikumu.

Ieņēmumu no maksas pakalpojumiem un citu pašu ieņēmumu plānoto palielinājumu 2022. gadā un turpmāk ik gadu plānots novirzīt apakšprogrammas 05.03.00 “Aprūpe valsts sociālās aprūpes institūcijās” EKK2000 “Preces un pakalpojumi” izdevumu plāna palielinājumam (detalizēti skat. zemāk tab.).                                                                                                                    
	Ieņēmumu, izdevumu klasifikācijas kods
 
	 
	2022.gads*
	2023-2025

	
	
	2022.gads
 
	Nepieciešams papildu 2022. gadā**
	Noteikumu projekta ietekme
	2022.gads
	2023.
-2025. gads***
	Noteikumu projekta ietekme
 
	2023.-2025. gads

	
	
	
	
	
	Plāns ar izmaiņām
	
	
	Plāns ar izmaiņām
 

	21300; 21400
	Ieņēmumi no maksas pakalpojumiem un citi pašu ieņēmumi – kopā, t.sk.:
	7 137 228
	152 477
	44 481
	 7 334 186
	8 779 765
	279 853
	9 059 618

	
	ieņēmumi no maksas pakalpojumiem  
	402 868
	152 477
	44 481
	599 826
	560 328
	279 853
	840 181

	1000 - 9000
	Izdevumi – kopā (ieņ. no maksas pak.) 
	402 868
	152 477
	44 481
	 599 826
	560 328
	279 853
	840 181

	1000 - 4000; 6000 - 7000
	Uzturēšanas izdevumi
	399 368
	152 477
	44 481
	596 326
	556 828
	279 853
 
	836 681

	1000 - 2000
	Kārtējie izdevumi
	399 368
	152 477
	44 481
	596 326
	556 828
	279 853
	836 681

	1000
	Atlīdzība
	171 021
	0
	0
	171 021
	292 265
	 
	292 265

	2000
	Preces un pakalpojumi
	228 347
	152 477
	44 481
	425 305
	264 563
	279 853
	544 416

	3000; 6000
	Subsīdijas, dotācijas un sociālie pabalsti
	0
	0
	0
	0
	0
	0
	0

	6000
	Sociāla rakstura maksājumi un kompensācijas
	0
	0
	0
	0
	0
	0
	0

	5000; 9000
	Kapitālie izdevumi
	3 500
	0
	0
	3 500
	3 500
	0
	3 500

	5000
	Pamatkapitāla veidošana
	3 500
	0
	0
	3 500
	3 500
	0
	3 500


*Labklājības ministrija, kopā ar prognozētajām izmaiņām ieņēmumos no VSAC klientu pensijām,  iesniegs Finanšu ministrijā pieprasījumu par apakšprogrammas 05.03.00 “Aprūpe valsts sociālās aprūpes institūcijās” ieņēmumu no maksas pakalpojumiem plānotā  apjoma izmaiņām (palielinājumu) 2022. gadā;**Atbilstoši precizētajam 2022. gada plānam ieņēmumi no maksas pakalpojumiem plānoti 555 345 euro apmērā (402 868 euro + 152 477 euro) (detalizēti skat. anotācijas 1.pielikumu);***Izmaiņas 2023. gadā un turpmāk ik gadu:

	EKK
	Ieņēmumi kopā
	Ieņēmumi no klientu pensijām
	Ieņēmumi no maksas pakalpojumiem

	
	1=2+3
	2
	3

	1000-6000
	1 642 537
	1 485 077
	157 460

	1000
	1 139 427
	1 018 183
	121 244

	2000
	340 348
	304 132
	36 216

	6000
	162 762
	162 762
	0




Detalizētus ieņēmumu aprēķinus skatīt 1., 2.1., un 2.2. pielikumā (maksas pakalpojumu izcenojuma aprēķins).

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts sociālās aprūpes centrs "Latgale", Valsts sociālās aprūpes centrs "Rīga", Valsts sociālās aprūpes centrs "Zemgale", Valsts sociālās aprūpes centrs "Kurzeme"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Noteikumu projekts ievietots Vienotajā tiesību aktu projektu izstrādes un saskaņošanas portālā - https://tapportals.mk.gov.lv/.
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

